 Waxanu gaadhnay wadankaas maalintii 23-kii bishii May 2003, waxa qosal lahayd markii aannu ka degnay garoonka Johaanisbeeg ayaa nala weydiiyay in aannu haysanno buuggii talaalka, dabadeed halkii ayaanu shaadhadhka xaydanay oo nala talaalay, waxa qolka hab-maamuska fadhiyey Wasiirkii Arrimaha Dibadda ee Itoobiya, kooxdayada aniga ayaa ka garanayey markii aan u tegay oo salaamay, ayaa qoladayadii kale loo sheegay ayey si Soomaali ah, haseyeeshee aan baratakool ahayn ayey u soo wada carareen oo Wasiirkii salaan ku boobeen, wasiirkii Koonfur Afrika oo na casuuntay ayaan la kulannay waa islaan qabiilka Suuluuga ah, waxay ku bilaabatay hadalkeedii in Wasiirkii Arrimaha ee Soomaaliya CARTA Yusuf Dheeg ayaa naga codsaday in aannu idin wadahadalsiino ee maxaad ka qabtaan, waxa aannu u sheegnay in dawladdaas waqtigeedii dhammaaday oo hadda shir Nayroobi ka socdo aanaan ka qaybgeli,n waxa aannu ka dhursugaynaa dawladda ka soo baxdaa sida ay kalsooni uga hesho Soomaaliya oo ay nabad iyo dimuqraadiyad ku soo dabaasho, markaas oo ayaanu la hadli doonaa haddii ay guulaysato. 